Möödunud sajandi 80-ndate aastate lõpus ja 90-ndate algul pakkus toonane maailma jõudude tasakaal okupeeritud Eestile ajaloolise võimaluse taastada 1918. a. loodud Eesti Vabariikrestitutio ad integrum. Paraku mitme põlvkonna jooksul konformeerunud EV kodanikest NLKP liikmed koos sugulaste ja lähituttavatega  moodustasid toona ühiskonnas tervikuna jõu, millele polnud oma riigikorrale truuks jäänud õigusjärgseil kodanikel võimalik võrdväärset vastu seada, ja selle tulemusena käivitati Eestis aseainelised protsessid, mille käigus Eesti Vabariigi taastamise sildi all reformiti vaid ENSV - Venemaa okupatsioon Eestis sisuliselt vaid liberaliseerus, võttes kasutusele näiliselt demokraatlikud vahendid. Ka Eesti liitmine Euroopa Liiduga ei kaotanud Venemaa reaalset okupatsiooni Eestis, mis oma eesmärke silmas pidades teostab seda  suuresti Euroopa Liidu kaudu. See on seda lihtsam, et suurriiklikud huvid väikeriikide suhtes on tihtipeale suuresti kattuvad.